   APSPRIEDES NOTEIKUMI
Iepirkumam
“Kurināmās koksnes (šķeldas) piegāde SIA “Jēkabpils reģionāla slimnīca” vajadzībām”
Iepirkuma identifikācijas Nr. JRS 2025/23K AP

Sabiedrība ar ierobežotu atbildību “Jēkabpils reģionālā slimnīca” (turpmāk – SIA “Jēkabpils reģionālā slimnīca” saskaņā ar Publisko iepirkumu likuma 18.panta otro daļu, plānotā iepirkuma “Kurināmās koksnes (šķeldas) piegāde SIA “Jēkabpils reģionāla slimnīca” vajadzībām” organizēšanai, rīko apspriedi ar piegādātājiem par plānotā iepirkuma nolikumā iekļaujamo informāciju.
1. Apspriedes mērķis: nodrošināt ieinteresēto pretendentu iespējas iepazīties ar plānotā iepirkuma pamatnosacījumiem un saņemt ieinteresēto pretendentu priekšlikumus iepirkuma dokumentācijas pilnveidei. 

2. Iepirkuma priekšmets:
2.1. Līguma priekšmets paredz Kurināmās koksnes (šķeldas) piegādi siltumenerģijas ražošanai SIA “Jēkabpils reģionālā slimnīca” katlu mājā A.Pormaļa iela 125, Jēkabpilī, saskaņā ar Tehnisko specifikāciju.
2.2. Iepirkuma procedūra: Atklāts konkurss.
2.3. CPV klasifikators: 03413000-8 (Kurināmā koksne).
2.4. Iepirkumu nav paredzēts dalīt daļās. Līguma slēgšanas tiesības tiks piešķirtas vienam pretendentam, lai nodrošinātu iepirkumā iekļauto pakalpojumu izpildi pilnā apjomā. Pamatojums iepirkuma līguma slēgšanas tiesību piešķiršanai, nedalot iepirkumu daļās ir: viens pretendentu loks; viena veida pakalpojuma sniegšana.
2.5. Plānotais iepirkuma izsludināšanas laiks: 2025.gada augusts.
2.6. Visu uzdevumu izpildes galīgais termiņš 2025.gada oktobris.

3.  Apspriedes norise: 
3.1.  Apspriede tiek organizēta, nodrošinot ieinteresēto pretendentu iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem pretendentiem līdz apspriedes norises laika beigām ir iespēja iepazīties ar tehniskās specifikācijas prasībām.
3.2.  Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā un Elektronisko iepirkumu sistēmā.
3.3. Apspriedes norises laiks līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā un Elektronisko iepirkumu sistēmā.

4. Ieinteresēto pretendentu priekšlikumu iesniegšanas kārtība:
4.1. Ieinteresētais pretendents priekšlikumus iesniedz, nosūtot uz elektroniskā pasta adresi: iepirkumi@jrslimnica.lv, Iepirkuma uzraudzības biroja Publikāciju vadības sistēmas paziņojumā un Elektronisko iepirkumu sistēmā norādītajā priekšlikumu iesniegšanas termiņā.
4.2. Ieinteresētā pretendenta priekšlikumi sagatavojami izsmeļoši, konstruktīvi un speciāli tam paredzētajā komentāru un priekšlikumu veidlapā, sniedzot pamatojumu noteiktu precizējumu veikšanai. Pretendentam, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.

5. Priekšlikumu izskatīšanas kārtība:
5.1. Iepirkuma komisija izskata ieinteresēto pretendentu sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2. Iepirkuma komisija ieinteresētajam pretendentam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
5.3.  Pasūtītāja un tā pārstāvju sniegtā informācija apspriedes prezentācijā un apspriedes laikā ir uzskatāma par plānotu un provizorisku, un tā var būtiski mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) pasūtītājam un piegādātājiem.

